Document ID: 32006R1418

KOMISJONI MÄÄRUS (EÜ) nr 1418/2006,
26. september 2006,
millega muudetakse määrust (EÜ) nr 2805/95, millega kehtestatakse veinisektori eksporditoetused
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 63 lõike 3 teist lõiku ja artikli 64 lõike 5 teist lõiku,
ning arvestades järgmist:
(1)
Vastavalt määruse (EÜ) nr 1493/1999 artikli 63 lõikele 1 võib sellises ulatuses, mis on vajalik nimetatud määruse artikli 1 lõike 2 punktides a ja b loetletud toodete ekspordi võimaldamiseks nende toodete maailmaturuhindade põhjal ning vastavalt asutamislepingu artiklile 300 sõlmitud lepingutest tulenevate piirangute ulatuses katta nende hindade ja ühenduse hindade vahe eksporditoetusega.
(2)
Vastavalt määruse (EÜ) nr 1493/1999 artikli 64 lõikele 3 tuleb toetused ja sihtkohad kehtestada, võttes arvesse olukorda ja tõenäolisi arengusuundi seoses kõnealuste toodete hindade ja kättesaadavusega ühenduse turul ning nende toodete maailmaturuhindadega.
(3)
Seetõttu tuleks komisjoni määrust (EÜ) nr 2805/95 (2) vastavalt muuta.
(4)
Käesolevas määruses meetmed on kooskõlas veise -ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2805/95 lisa asendatakse käesoleva määruse lisaga.
Artikkel 2
Käesolev määrus jõustub 27. septembril 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. september 2006

Labels: 3
17
6